San Mikel Engolasterseko eliza

San Mikel Engolasterseko eliza () Andorrako Engolasters herrian dagoen eliza erromaniko txiki bat da. Escaldes-Engordany parrokian dago. Ez dago oso garbi zein urtetan eraiki zen, baina onartuta dago XII. mende hasierakoa dela.

 Deskribapena 
Tipologikoki habearte laukizuzen bakarreko eliza da, abside semizirkular batez burututa.. Abside horretan kanpotik friso hornitua erakusten du; frisoan Lombardiako apaingarriak ikusten dira. Atarian, ate aurrean, tenpluaren hegoaldeko horman, askoz geroago eraikitako portxe bat dago. Kanpandorrea, tenpluarekin konparatuta, desproporzionatua da, hau ere, lombardiar estilokoa, hiru solairurekin. Leiho bikiak erakusten ditu. Dorrea lesenekin eta arkuekin apainduta dago. Azken solairuko arkuaren azpian, bi fatxadetan, harriz zizelkatutako bi buru ikusten dira.https://www.cultura.ad/banc/article.php?id=27

Barnealdean, bestetik, absidean eta presbiterioan jatorrizko margolan mural erromanikoen erreprodukzioak daude. Egun jatorrizko margolanak Bartzelonako Kataluniako Arte Museo Nazionalean erakusten dira.

 Erreferentziak 

 Kanpo estekak 
  Informazio turistikoa.

Kategoria:Andorrako arkitektura
Kategoria:XII. mendeko arkitektura
Kategoria:Margolaritza erromanikoa
Kategoria:Eliza erromanikoak
Kategoria:Escaldes-Engordany
Kategoria:Andorrako elizak